KIRJALLINEN KYSYMYS E-2174/01 esittäjä(t): Markus Ferber (PPE-DE) komissiolle. Taloudellinen tuki palestiinalaisille.



Virallinen lehti nro 172 E , 18/07/2002 s. 0003 - 0004



KIRJALLINEN KYSYMYS E-2174/01 esittäjä(t): Markus Ferber (PPE-DE) komissiolle (19. heinäkuuta 2001) Aihe: Taloudellinen tuki palestiinalaisille EU antaa taloudellista tukea palestiinalaisille. Mistä budjettikohdista raha otetaan? Kuinka paljon rahaa palestiinalaisille on suunnattu viime vuosina ja kuinka paljon varoja on varattu tälle ja ensi vuodelle? Mitä hankkeita varoilla on rahoitettu? Kuka valitsee hankkeet ja millä perustein? Christopher Pattenin komission puolesta antama vastaus (10. syyskuuta 2001) Yhteisön palestiinalaishallinnolle myöntämä taloudellinen ja tekninen tuki otetaan pääasiallisesti seuraavista kolmesta budjettikohdasta: - B7-410: MEDA (Yhteisön ulkopuolisten Välimeren alueen maiden taloudellisten ja sosiaalisten rakenteiden uudistamisen liitännäistoimenpiteet). Kyseessä on yhteisön ja sen ulkopuolisten Välimeren maiden kumppanuuden kannalta tärkein budjettikohta. - B7-420: Israelin ja Palestiinan vapautusjärjestön (PLO) väliseen rauhansopimukseen liittyvät yhteisön toimet. Tämä rahoitusväline luotiin vuoden 1993 periaatejulistuksen seurauksena (Lähi-idän rauhanprosessin tukiohjelma). - B7-421: apu UNRWA:lle (YK:n palestiinalaispakolaisten avustus- ja työelin). Yhteisö on rahoittanut UNRWA:n toimintaa vuodesta 1971. Arvoisalle parlamentin jäsenelle ja parlamentin pääsihteeristölle lähetetään suoraan yhteisön vuosina 1999 ja 2000 palestiinalaishallinnolle myöntämästä avusta laadittu, budjettikohdittain eritelty yhteenveto. Mitään maksusitoumuksia ei ole tehty vuodelle 2001 MEDA-budjettikohdasta palestiinalaisalueella toteutettavista toimista päätetään alueen poliittisen tilanteen kehittymisen perusteella. Komissio (EuropeAid) on suunnitellut antavansa vuonna 2001 yhteensä 48 050 000 euroa maksusitoumusmäärärahoina rauhansopimukset-budjettikohdasta ja 42 250 000 euroa budjettikohdasta apu UNRWA:lle. Selvitys komission MEDA-budjettikohdasta vuosina 1999 ja 2000 rahoittamista hankkeista lähetetään myös suoraan kysyjälle ja parlamentin pääsihteeristölle. Maksusitoumukset budjettikohdan apu UNRWA:lle pannaan täytäntöön vuosittaisena suorana budjettitukena UNRWA:lle. Yhteisön keskeisimmät tavoitteet, suuntaviivat ja toiminnan ensisijaiset alat Välimeren alueen kumppaneiden osalta on vahvistettu tähän asti maaohjelmissa eli kolmen vuoden ajanjakson kattavissa strategia-asiakirjoissa. Rahoituksellisista ja teknisistä toimenpiteistä (MEDA) taloudellisen ja yhteiskunnallisen rakenneuudistuksen tukemiseksi Euro-Välimeri-yhteistyökumppanuuden puitteissa annetun asetuksen (EY) N:o 1488/96 muuttamisesta(1) 27 päivänä marraskuuta 2000 annetussa uudessa MEDA-asetuksessa (EY) N:o 2698/2000 säädetään myös pitkän aikavälin strategia-asiakirjojen laadinnasta ajanjaksolle 20002006. Komission joulukuussa 2000 hyväksymässä ajanjaksolle 20002002 laaditussa Länsirannan ja Gazan alueen ohjelmassa otetaan huomioon Palestiinan kehittämissuunnitelmassa määritetyt ensisijaiset toimet, ja siinä on mukana kaksi tärkeintä yhteistyön alaa eli taloudellisen siirtymän ja kehityksen tukeminen kahdella ohjelmalohkolla (uudistusprosessin tukeminen ja institutionaalisten valmiuksien ja yksityisen sektorin kehittämisen alulle paneminen) sekä sosiaalis-taloudellisten tekijöiden ja ympäristöseikkojen välinen tasapaino. Yhteisön rahoittamien hankkeiden tulee kuulua yllä mainittujen yhteistyöalojen ja/tai ohjelmalohkojen piiriin. (1) EYVL L 311, 12.12.2000.